ફરિયાદમાં નોંધાયુ છે કે, અનીસ ઇબ્રાહીમે અન્‍ય ચાર આરોપીઓ સાથે મળી પહેલેથી જ ગુનાહિત કાવતરુ રચી જામનગરના વેપારી અશ્‍ફાક ખત્રીની હત્યા કરવા માટે ચારેય શૂટરોને સોપારી આપી હતી. પકડાયેલા ચારેય શખ્‍સો પાસેથી 9 એમએમની પિસ્‍તોલ, 6 જીવતા કાર્ટીસ, બે છરી સહિતની ચીજવસ્‍તુઓ જપ્‍ત થઇ છે. આ ચારેય નાશિકથી બસમાં રાજકોટ આવી, રાજકોટમાંથી વાહન ચોરી જામનગર જવાના હતા. ત્યાં જઇ અશ્‍ફાક ખત્રીના હત્યા કરી વાહનો મુકીને ભાગી જવાની યોજના હતી. આ હકીકતને આધારે ચારેય શખ્સોને રૂ. 57650 ના મુદ્દામાલ સાથે ઝડપી લેવાયા છે.